Dette er en emnebeskrivelse i henhold til ”Utfyllende regler til §§ 2.2, 3.3, (herunder § 3.3.4) og 3.7 i Forskrift om studier og eksamener ved Universitetet i Oslo”. Emnebeskrivelsen referer til §3.7.

Dokumentene som det refereres til i denne emnebeskrivelsen er samlet på http://www.sv.uio.no/studier/forskrifter_regler.html

Emnebeskrivelse, SGO4014 – Politisk geografi 

1.0. Strukturelle forhold tilknyttet emnet
1.1.	Mål: 
Formålet med emnet er å gi studentene innsikt i sentrale temaer og tilnærminger i nyere politisk geografi.

1.2. Struktur og innhold (størrelse og faglig innhold):
Emnet er på 15 studiepoeng. 
Politisk geografi omhandler problemstillinger omkring maktrelasjoner og maktutøvelse i forhold til rom og sted. Emnet fokuserer primært på lokale, nasjonale og regionale politiske prosesser, men med globaliseringsprosesser som et kontekstuelt utgangspunkt. Emnet formidler innsikt i politisk geografiske analyser av stat/samfunn-relasjoner med vekt på kollektiv mobilisering. Pensumlitteraturen er primært teoriorientert, men teoriene blir utdypet og illustrert gjennom empiriske eksempler.

2.0. Undervisningsforhold tilknyttet emnet
2.1. Undervisningsformer: 
Emnet er lagt opp med 8 forelesninger, hver på to timer. I tillegg blir det en serie av studentpresentasjoner i seminarer. 

2.2. Faglige krav: 
Emnet er en del av mastergraden i samfunnsgeografi. Mastergraden bygger på et treårig bachelorprogram i samfunnsgeografi, cand.mag.-grad eller tilsvarende. Enkelte tverrfaglige bachelorprogrammer gir grunnlag for opptak til masterprogrammet i samfunnsgeografi, hvis studenten har et minimum av 60 studiepoeng i samfunnsgeografi. 

2.3 Semester med undervisning: 
hvert høstsemester. Første semester med undervisning er høsten 2003.

2.4. Tidsrom av semesteret med undervisning: 
Forelesningene vil starte tidlig i semesteret. Seminarene vil være spred utover semesteret. 

2.5. Undervisningsspråk: 
Undervisningen i SGO4014 vil foregå på norsk. 

2.6. Undervisningssted: 
Universitetet i Oslo

2.7. Adgang til undervisning: 
Emnet er åpent for studenter som er tatt opp på masterprogrammet i samfunnsgeografi. Studenter på andre masterprogrammet på Universitetet i Oslo kan søke om hospitantplass på emnet.

Ifølge Forskrift om studier og eksamen ved Universitetet i Oslo §5.4. har en student som har fått gjennomført og godkjent obligatorisk undervisning ikke krav på ny undervisning. En student som har fått undervisningsrett til et emne, men ikke har gjennomført og/eller fått godkjent obligatorisk undervisning, har rett til ny undervisning, men først når kapasiteten muliggjør det. Se forøvrig Forskrift om studier og eksamen ved Universitetet i Oslo.

3.0 Eksamensforhold tilknyttet emnet
I dette emnet skiller man mellom vurderte aktiviteter/ eksamen og obligatoriske aktiviteter. Vurderte aktiviteter/eksamen er de aktivitetene som teller med i den endelige vurderingen. Disse aktivitetene er omtalt i punkt 3.1. under. Obligatoriske aktiviteter er de aktivitetene som ikke karaktersettes, men som studenten må gjennomføre eller få godkjent for å kunne gå opp til eksamen. Disse aktivitetene er omtalt i punkt 3.2. under. Obligatoriske aktiviteter er gyldige i tre semester etter at de ble gjennomført. 

3.1. Vurderings- og eksamensformer: 
Den avsluttende vurderingen vil omfatte en individuell kursoppgave som studenten vil få veiledning på. Dette essayet vil telle 60 % av den endelige karakteren. En muntlig eksamen vil telle 40 % av den endelige karakteren. 

Ved gyldig forfall fra eksamen må studenten gjøre om igjen den delen av den endelige vurderingen som ikke ble fullført. For informasjon om gyldig forfall og utsatt eksamen, se punkt 3.10.

Ved stryk eller ønske om å forbedre karakteren kan studentene ta ny eksamen i påfølgende semester, selv om det ikke er undervisning. Alle deler av eksamen må tas om igjen. Forutsetningen for å gjøre dette er at alle obligatoriske aktiviteter er gjennomført (se punkt 3.2.). Det er ikke mulig å melde seg opp til denne eksamenen uten å ha gått opp til eksamen SGO4014 tidligere.  

Studenten får inntil 3 forsøk på å ta eksamen i SGO4014. 

Klage på sensur fra eksamen/avsluttende vurdering og klage på formelle feil ved eksamen/avsluttende vurdering vil behandles individuelt. Se forøvrig SV-fakultetets hjemmesider med retningslinjer for klaging. 

Studenter som ikke har fått opptak til emnet, har anledning til å ta eksamen som privatist. Eventuelle privatister tar ordinær eksamen i dette emnet, men får ingen veiledning i forbindelse med arbeidet med kursoppgaven. 

3.2. Faglige krav:
Studentene må holde en obligatorisk seminarpresentasjon i forbindelse med essayet for å kunne få en endelig vurdering. 
Studenten kan få fritak fra obligatoriske aktiviteter dersom han/hun har en gyldig grunn eller manglende evne til å delta (gyldig legeerklæring kreves). Studenten vil da få tilbud om andre former for obligatorisk aktivitet, evt. fritak fra den obligatoriske aktiviteten. 

Det er studentens ansvar å sørge for at seminarpresentasjonen er gjennomført i god tid før avsluttene eksamen. Akademiske regler for kildebruk gjelder også ved muntlige fremlegg. For at seminarpresentasjonen skal godkjennes, kreves det at fremlegget holdet er faglig minstemål. 
Se forøvrig SV-fakultetets retningslinjer for obligatoriske aktiviteter.

3.3 Semester med eksamen/avsluttende vurdering: 
Avsluttende vurdering i dette emnet finner sted hvert høstsemester. Første semester med eksamen/avsluttende vurdering er høsten 2003. Det vil ikke være mulig å ta eksamen i de semestrene det ikke gis undervisning. 

3.4. Tidsrom av semester for eksamen/avsluttende vurdering: 
Muntlig eksamen finner sted mot slutten av semesteret. Essayet jobber studentene med gjennom flere uker og leverer det inn mot slutten av semesteret. Fristen for innlevering fastsettes av emneansvarlig og kunngjøres på emnets hjemmeside. Studenten plikter å gjøre seg kjent med denne fristen. 

3.5. Tilrettelagt eksamen/avsluttende vurdering: 
Ved kronisk eller akutt sykdom kan en student søke om tilrettelagt eksamen/vurdering. Fristen for å søke tilrettelagt eksamen i vårsemesteret er 1. februar og i høstsemesteret 1. september.
Det kan søkes om spesiell tilretteleggelse av eksamen sett i forhold til behovet ved ulike typer funksjonshemming, helsespørsmål osv, herunder
-	utvidet tid til eksamen
-	annen eksamen/avsluttende vurderingsform enn den ordinære
-	teknisk tilrettelegging 
-	praktisk tilrettelegging
For mer informasjon, se SV-fakultetets side om tilrettelegging.

3.6. Hjelpemidler til eksamen med tilsyn: 
Ingen hjelpemidler er tillatt på eksamen med tilsyn. 

3.7. Hjelpemidler til eksamen uten tilsyn: 
Besvarelser skal være selvskrevet og alle kilder skal oppgis på vanlig akademisk måte. Det forventes at studentene gjør seg kjent med normer og regler for kildebruk. Se notatet Formelle sider ved skriftlige innleveringer.

3.8. Eksamensspråk: 
Studentene velger selv om de vil skrive oppgaver og eksamen på engelsk eller bokmål/nynorsk. Se forøvrig Forskrift om studier og eksamen ved Universitetet i Oslo.

3.9. Adgang til eksamen/avsluttende vurdering osv uten opptak: 
I dette emnet gis det adgang til eksamen uten opptak til emnet. Studenten får da status som privatist . Se forøvrig punkt 3.1. For nærmere informasjon om privatistordninger, se SV-fakultetets nettside om enkeltemne- og privatistopptak. 

3.10 Adgang til utsatt eksamen: 
Studenten får adgang til utsatt eksamen dersom vedkommende er syk eller har annen gyldig grunn. Studenten må levere legeattest eller tilsvarende dokumentasjon til fakultetet/instituttet hvis forsøket ønskes annullert. Utsatt eksamen blir avholdt i begynnelsen av vårsemesteret. For utdypende informasjon om hva som kvalifiserer til utsatt eksamen, se Forskrift om studier og eksamener ved Universitetet i Oslo §7.

3.11. Karakterfastsetting: 
Karakterskalaen A-F benyttes i dette emnet. For informasjon om kriteriene for å oppnå de ulike karakterene, se den fagspesifikke karakterbeskrivelsen for samfunnsgeografi. 

3.12. Delvis sammenfall med annet emne, reduksjon av antallet studiepoeng: 
En student som tidligere har bestått eksamen i SGO314 (Politisk geografi på hovedfag i samfunnsgeografi), vil ikke få uttelling for dette emnet.